DA Den Europæiske Unions Tidende L 269/1

RÅDETS FORORDNING (EU, EURATOM) Nr. 904/2012

af 24. september 2012

om ændring af forordning nr. 422/67/EØF, nr. 5/67/Euratom om lønningsregulativ for Kommissionens formand og medlemmer, for Domstolens præsident, dommere, generaladvokater og justitssekretær, for præsidenten for, medlemmerne af og justitssekretæren i Retten i Første Instans samt for præsidenten for, medlemmerne af og justitssekretæren i Retten for EU-personalesager

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 243,

under henvisning til traktaten om oprettelse af Det Europæiske Atomenergifællesskab, særlig artikel 106a,

under henvisning til Europa-Parlamentets og Rådets forordning (EU, Euratom) nr. 741/2012 af 11. august 2012 om ændring af protokollen vedrørende statutten for Den Europæiske Unions Domstol og bilag I hertil (1), og

ud fra følgende betragtninger:

(1) I henhold til de ændringer, der blev indført ved forordning (EU, Euratom) nr. 741/2012, foreskriver Protokol (nr. 3) vedrørende statutten for Den Europæiske Unions Domstol oprettelse, ved Domstolen så vel som ved Retten, af embedet som vicepræsident, der har til opgave at bistå præsidenten med udførelsen af dennes opgaver.

(2) Det er nødvendigt at fastsætte vederlag, pensioner og godtgørelser til disse to vicepræsidenter.

(3) Rådets forordning nr. 422/67/EØF, nr. 5/67/Euratom (2) bør derfor ændres.

(4) Der bør endvidere formelt foretages en ændring af titlen på forordning 422/67/EØF, nr. 5/67/Euratom og af visse artikler heri som følge af ændringen af betegnelsen for Retten i Første Instans efter Lissabontraktatens ikrafttræden den 1. december 2009 —

VEDTAGET DENNE FORORDNING:

Artikel 1

I forordning nr. 422/67/EØF, nr. 5/67/Euratom foretages følgende ændringer:

1) Titlen affattes således:

2) I artikel 2, stk. 2, indsættes følgende linje efter linjen »Præsident 138 %«: »Vicepræsident 125 %«.

3) I artikel 4, stk. 3, indsættes følgende linje efter linjen »Præsident EUR 1 418,07«: »Vicepræsident EUR 911,38«.

4) I artikel 4b ændres »præsidenten for, medlemmerne af og justitssekretæren i Retten i Første Instans« til »Rettens præsident, medlemmer og justitssekretær«.

5) I artikel 19a ændres »præsidenten for, medlemmerne af og justitssekretæren i Retten i Første Instans« til »Rettens præsident, medlemmer og justitssekretær«.

6) I artikel 21a, stk. 1, ændres »præsidenten for, medlemmerne af og justitssekretæren i Retten i Første Instans« til »Rettens præsident, medlemmer og justitssekretær«.

7) Artikel 21a, stk. 2, affattes således: »2. Den månedlige grundløn for Rettens præsident, vicepræsident, medlemmer og justitssekretær er lig med det beløb, der fremkommer ved anvendelsen af følgende procentsatser på grundlønnen for en tjenestemand i Den Europæiske Union på lønklasse 16, tredje løntrin: — : Præsident : 112,5 % — : Vicepræsident : 108 % — : Medlemmer : 104 % — : Justitssekretær : 95 %«.

8) I artikel 21a, stk. 3, indsættes følgende linje efter linjen »Præsident: 607,71 euro«: »Vicepræsident: 573,98 euro«.

9) I artikel 21b, stk. 1, ændres »præsidenten for, medlemmerne af og justitssekretæren i Retten i Første Instans« til »Rettens præsident, medlemmer og justitssekretær«.

10) I artikel 21c, stk. 1, ændres »præsidenten for, medlemmerne af og justitssekretæren i Retten i Første Instans« til »Rettens præsident, medlemmer og justitssekretær«.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. september 2012. På Rådets vegne A. D. MAVROYIANNIS Formand

(1) EUT L 228 af 23.8.2012, s. 1.

(2) EFT 187 af 8.8.1967, s. 1.